दिल्ली के अशोक विहार इलाके के नंदन अपार्टमेंट्स के सामने पेशे से प्रॉपर्टी डीलर और शाहबाद डेरी थाने के घोषित अपराधी 46 साल के सूर्य प्रकाश को कुछ अज्ञात लोगों ने गोलियां मारीं. सूर्य प्रकाश उस वक़्त नंदन अपार्टमेंट के गेट नम्बर 7 के पास अपनी स्कॉर्पियो कार में बैठे थे. वारदात के बाद पुलिस उसे अस्पताल लेकर गयी जहां डॉक्टरों ने उसे मृत घोषित कर दिया. पुलिस ने हत्या का केस दर्ज कर जांच शुरू कर दी है. अब तक आरोपियों का कोई सुराग हाथ नहीं लग सका है. हत्या के पीछे की वजह क्या है ये अब तक साफ नहीं है.